Πυρηνική Ιατρική

Πυρηνική ιατρική (πυρηνική ακτινολογία, πυρηνολογία ) (αγγλ. nuclear medicine, nuclear radiology, nucleology)https://www.texaschildrens.org/departments/nuclear-radiologyWhat is nucleology? είναι μια ιατρική ειδικότητα που χρησιμοποιεί ραδιενεργές ουσίες ή ραδιοδιαγνωστικά αντιδραστήρια για τη διάγνωση και τη θεραπεία ασθενειών. Η τομογραφία εκπομπής φωτονίων (SPECT) και η τομογραφία εκπομπής ποζιτρονίων (PET) είναι οι δύο πιο συνηθισμένες απεικονιστικές μέθοδοι στην πυρηνική ιατρική.

Η πυρηνική ιατρική μπορεί να ανιχνεύσει ασθένειες όπως ο καρκίνος, οι καρδιακές παθήσεις και οι νευρολογικές διαταραχές στα πρώιμα στάδια τους, μερικές φορές πριν από άλλες απεικονιστικές τεχνικές.

Στις διαδικασίες της πυρηνικής ιατρικής τα ραδιονουκλεΐδια συνδυάζονται με άλλα χημικά στοιχεία, για να δημιουργήσουν χημικές ενώσεις, ή αλλιώς συνδυάζονται με ήδη υπάρχουσες φαρμακευτικές ενώσεις, για να σχηματίσουν ραδιοφάρμακα. Αυτά τα ραδιοφάρμακα, όταν ληφθούν από τον ασθενή, απελευθερώνουν τη δράση τους στοχευμένα, σε συγκεκριμένα όργανα ή συγκεκριμένους κυτταρικούς υποδοχείς. Αυτή η ιδιότητα των ραδιοφαρμάκων επιτρέπει στην πυρηνική ιατρική να απεικονίζει την έκταση μίας ασθένειας στο ανθρώπινο σώμα, βασιζόμενη στην κυτταρική λειτουργία και τη φυσιολογία, αντί να βασίζεται στις φυσικές αλλαγές της ανατομίας των ιστών. 

Τα ραδιοϊσότοπα που χρησιμοποιεί η πυρηνική ιατρική εκπέμπουν ακτινοβολία γ και β ταυτόχρονα. Τα αποτελέσματα της χωρίζονται σε διαγνωστικές εφαρμογές και . Η τεχνολογία της Bright View XCT 2 επιτυγχάνει μεγαλύτερη ευκρίνεια της εικόνας και την ταχύτητα, της συλλογής των δεδομένων δηλαδή μικρότερη διάρκεια της εξέτασης του ασθενούς. Τέλος, η τεχνολογία έχει επιτρέψει στην πυρηνική ιατρική να χρησιμοποιεί γ-κάμερες οι οποίες είναι συνδεδεμένες με δίκτυο ταχύτατων ηλεκτρονικών υπολογιστών που έχουν εξαιρετικές δυνατότητες επεξεργασίας δεδομένων.

Η συνολική δόση ακτινοβολίας που παρέχεται στους ασθενείς από την πλειονότητα των ραδιοφαρμακευτικών προϊόντων που χρησιμοποιούνται σε διαγνωστικές μελέτες πυρηνικής ιατρικής δεν υπερβαίνει αυτήν που παρέχεται κατά τη διάρκεια των συνήθων ακτινογραφιών θώρακος ή αξονικής τομογραφίας. Υπάρχουν βάσιμες ανησυχίες σχετικά με την πιθανή πρόκληση καρκίνου ακόμη και από χαμηλά επίπεδα έκθεσης σε ακτινοβολία από αθροιστικές εξετάσεις ιατρικής απεικόνισης, αλλά αυτός ο κίνδυνος είναι αποδεκτός ως αρκετά μικρός σε αντίθεση με το αναμενόμενο όφελος που προκύπτει από μια ιατρικά απαραίτητη διαγνωστική μελέτη απεικόνισης.

 Συνήθεις εξετάσεις 
Οι σαρώσεις πυρηνικής ιατρικής χρησιμοποιούνται για τη διάγνωση πολλών προβλημάτων υγείας. Μερικές από τις συνήθεις εξετάσεις είναι:

 Νεφρικές σαρώσεις. Οι σαρώσεις αυτές εξετάζουν τα νεφρά. Μπορεί να εντοπίσουν προβλήματα λειτουργίας ή απόφραξη της ροής του αίματος.
 Σαρώσεις θυρεοειδούς. Οι σαρώσεις αυτές ελέγχουν πώς λειτουργεί ο θυρεοειδής. Ή μπορεί να εξετάσουν έναν όζο ή μάζα του θυρεοειδούς.
 Σαρώσεις οστών. Οι σαρώσεις αυτές μπορούν να ελέγξουν τις αρθρώσεις για ύπαρξη αρθρίτιδας. Μπορούν επίσης να εντοπίσουν προβλήματα στα οστά, όπως ασθένειες, όγκους ή την αιτία του πόνου ή της φλεγμονής.
 Σαρώσεις γαλλίου. Οι σαρώσεις αυτές μπορούν να διαγνώσουν λοιμώδεις ή φλεγμονώδεις ασθένειες, όγκους και αποστήματα.
 Σαρώσεις καρδιάς. Οι σαρώσεις αυτές μπορούν να εντοπίσουν προβλήματα με τη ροή του αίματος προς την καρδιά. Μπορούν επίσης να μετρήσουν πόσο καλά λειτουργεί η καρδιά και να υπολογίσουν την έκταση της βλάβης στην καρδιά μετά από καρδιακή προσβολή.
 Σαρώσεις εγκεφάλου. Οι σαρώσεις αυτές ελέγχουν για προβλήματα στον εγκέφαλο ή στη ροή του αίματος σε αυτόν.
 Σαρώσεις μαστού. Οι σαρώσεις αυτές χρησιμοποιούνται συχνά με μαστογραφίες για την εύρεση καρκίνου του μαστού.

Επιπλέον, εκτός από τη διάγνωση, η πυρηνική ιατρική χρησιμοποιείται για τη θεραπεία διαφόρων παθήσεων. Αυτές περιλαμβάνουν τον υπερθυρεοειδισμό, τον καρκίνο του θυρεοειδούς, τα λεμφώματα και τον πόνο των οστών που οφείλονται σε ορισμένους καρκίνους.

Παραπομπές